ดาวโจนส์ปิดลบ/น้ำมันบวก/ทองร่วง
หุ้นดาวโจนส์ปิดลบ 55.20 จุด ด้านราคาน้ำมันเพิ่มขึ้น 38 เซนต์ ขณะที่ทองคำร่วง 12.10 ดอลลาร์
13 เม.ย. 2564

ดัชนีเฉลี่ยอุตสาหกรรมดาวโจนส์ปิดที่ 33,745.40 จุด ลดลง 55.20 จุด หรือ -0.16% ดัชนี เอสแอนด์พี 500 ปิดที่ 4,127.99 จุด ลดลง 0.81 จุด หรือ -0.02% ดัชนี แนสแดค ปิดที่ 13,850.00 จุด ลดลง 50.19 จุด หรือ -0.36%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 12 เม.ย. ท่ามกลางการซื้อขายที่ซบเซา ขณะที่นักลงทุนจับตาการเปิดเผยดัชนีราคาผู้บริโภค (CPI) ของสหรัฐในวันนี้ รวมทั้งการรายงานผลประกอบการไตรมาส 1/2564 ของบริษัทจดทะเบียนในสัปดาห์นี้ด้วย
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม เพิ่มขึ้น 38 เซนต์ ปิดที่ 59.70 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน เพิ่มขึ้น 33 เซนต์ ปิดที่ 63.28 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนมิถุนายน ลดลง 12.10 ดอลลาร์ ปิดที่ 1,732.70 ดอลลาร์ต่อออนซ์